తెలంగాణలో మహిళా తహసీల్దార్ దారుణహత్య WATCH LIVE TV
ఫెల్ప్స్ పతకాల వేట మొదలైంది!
బీజింగ్ ఒలింపిక్స్‌లో 8 స్వర్ణాలను సాధించిన అమెరికా స్విమ్మర్ ఫెల్ప్స్ రియోలో పతకాల వేట మొదలుపెట్టాడు..
TNN | Updated:
Aug 8, 2016, 10:37AM IST
ఒలింపిక్స్‌లో అమెరికా బంగారు చేప మైకెల్ ఫెల్ప్స్ పతకాల వేట మొదలైంది. 4x100 ఫ్రీ స్టయిల్ రిలే విభాగంలో ఫెల్ప్స్ బృందం స్వర్ణ పతకాన్ని సాధించింది. దీంతో ఒలింపిక్స్‌లో ఫెల్ప్స్ సాధించిన పతకాల సంఖ్య 23కు చేరింది. వాటిలో 19 పసిడి పతకాలు, 2 రజతాలు, 2 కాంస్య పతకాలు ఉండటం విశేషం. డ్రిస్సెల్‌, ఫెల్ప్స్‌, రెయన్‌, నాథన్‌లతో కూడిన అమెరికా స్విమ్మింగ్‌ టీం 3.09.92 నిమిషాల్లో లక్ష్యాన్ని చేరుకుని బంగారు పతకాన్ని కైవసం చేసుకుంది. ఫెల్ప్స్ 47.12 సెక్లనలో లక్ష్యాని చేరుకోగా, రెయన్ 47.73 సెకన్లలో, నాథన్ అడ్రియన్ 46.97 సెకన్లలో లక్ష్యాన్ని చేరుకున్నారు. ఈ ఈవెంట్లో రెండో స్థానంలో నిలిచిన ఫ్రాన్స్ రజతంతో సరిపెట్టుకోగా, ఆస్ట్రేలియా కాంస్య పతకాన్ని సాధించింది. బీజింగ్ ఒలింపిక్స్‌లో 8 స్వర్ణాలు సాధించిన ఫెల్ప్స్ ఈసారి ఆ రికార్డును అధిగమించడానికి ప్రయత్నించే అవకాశం ఉంది.